༄༅། །བདེ་གཤེགས་སྙིང་པོའི་བཀྲ་ཤིས་
བཞུགས་སོ། །
༄༅། །བཀྲ་ཤིས་གང་ཞིག་སེམས་ཅན་ཀུན་གྱི་སྙིང་ལ་གནས། །ཀུན་གྱི་བདག་ཉིད་
རིགས་ཀུན་གྱིས་ནི་བདག་པོ་མཆོག །སེམས་ཅན་མ་ལུས་སྐྱེད་བྱེད་བདེ་བ་ཆེན་པོ་སྟེ། །
དེས་ནི་ཁྱོད་ལ་དེ་རིང་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་སྲིད་གསུམ་རྣམ་པར་
དང་བའི་གཟུགས། །གཟུགས་མེད་གཟུགས་བཟང་ཕྲ་རབ་རྡུལ་དང་བྲལ་བའི་གཟུགས། །
ཆ་མེད་ཀུན་འགྲོ་བདེ་གཤེགས་སྙིང་པོ་གང་ལགས་པ། །དེས་ནི་དེ་རིང་ཁྱོད་ལ་ཞི་བྱེད་
བཀྲ་ཤིས་ཤོག །བཀྲ་ཤིས་གང་ ཞིག་ པྲ་ ཕབ་བརྒྱད་དང་མཚུངས་པའི་གཟུགས། །ཐོག་
མཐའ་དབུས་མེད་མཁའ་ལྟར་གཞོམ་དུ་མེད་པའི་གཟུགས། །དམིགས་བཅས་སྟོང་ཉིད་
བདེ་གཤེགས་སྙིང་པོ་གང་ལགས་པ། །དེས་ནི་དེ་རིང་ཁྱེད་ལ་ཞི་བྱེད་བཀྲ་ཤིས་ཤོག །
བཀྲ་ཤིས་ གང་ ཞིག་ འཕོ་ བའི་ བག་ཆགས་ཀུན་སྤངས་ཤིང་། །སྐུ་གསུང་ཐུགས་དང་ཡེ་
ཤེས་ཐིག་ལེ་འཛིན་པའི་བདེ། །འགྱུར་བ་མེད་པ་བདེ་གཤེགས་སྙིང་པོ་གང་ལགས་པ། །
དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་དབང་པོའི་སྦྱོར་བ་
སྤངས་པའི་བདེ། །ནམ་མཁའ་ལས་བྱུང་ནམ་མཁའ་མ་ ལུས་ཁྱབ་པའི་བདེ། །དམིགས་
མེད་སྙིང་རྗེ་བདེ་གཤེགས་སྙིང་པོ་གང་ལགས་པ། །དེས་ནི་དེ་ རིང་ཁྱོད་ལ་ཞི་བྱེད་བཀྲ་
ཤིས་ཤོག །བཀྲ་ཤིས་གང་ཞིག་རྡུལ་དང་ཉི་མ་རྣམ་དག་ཅིང༌། །ཁུ་བ་ཟླ་བ་རྣམ་དག་
གཉིས་མེད་སྦྱོར་བ་བདེ། །ཨེ་ཝཾ་ཡི་གེ་བདེ་གཤེགས་སྙིང་པོ་གང་ལགས་པ། །དེས་ནི་དེ་
རིང་ཁྱོད་ལ་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་བདེན་དོན་རྣམ་པ་བཅུ་གཉིས་
401

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
ལྡན། །དེ་ཉིད་བཅུ་དྲུག་སོ་སོ་རང་གི་རིག་པའི་དབྱིངས། །རྡོ་རྗེ་ཉི་ཟླ་བདེ་གཤེགས་སྙིང་
པོ་གང་ལགས་པ། །དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་
ཤེས་དང་ཤེས་བྱ་གཅིག་པའི་སྐུ།
གཟུགས། །དུས་ཀྱི་འཁོར་ལོ་བདེ་གཤེགས་སྙིང་པོ་གང་ལགས་པ། །དེས་ནི་དེ་རིང་ཁྱོད་
ལ་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་དམིགས་པ་མེད་པའི་བདེ་ཆེན་དེ། །དམིགས་
བཅས་སྙིང་རྗེ་པྲ་ཕབ་བརྒྱད་མཚུངས་བཛྲ་སྟེ། །ཀྱེ་ཡི་རྡོ་རྗེ་བདེ་གཤེགས་སྙིང་པོ་གང་
ལགས་པ། །དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་ཆ་མེད་
ཀུན་ལས་འདས་པའི་བདེ། །རྣམ་པ་ཀུན་ལྡན་རྣམ་པ་མེད་པའི་སྟོང་པ་ཉིད། །བདེ་མཆོག་
འཁོར་ལོ་བདེ་གཤེགས་སྙིང་པོ་གང་ལགས་པ། །དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་
ཤོག །བཀྲ་ཤིས་གང་ཞིག་ རྒྱལ་བ་ཀུན་གྱི་གསང་ཆེན་གཏེར། །འཕོ་མེད་དམ་ཚིག་རླུང་
སེམས་ཐིག་ལེ་སྡོམ་པའི་བདེ། །གསང་བ་འདུས་པ་བདེ་གཤེགས་སྙིང་པོ་གང་ལགས་པ། །
དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་སྒྱུ་མ་རྨི་ལམ་མིག་འཕྲུལ་
མཚུངས། །རང་བྱུང་ཡེ་ཤེས་བདེ་བ་ཆེན་པོ་རྟེན་མེད་པ། །མཧཱ་མ་ཡ་བདེ་གཤེགས་སྙིང་
པོ་གང་ལགས་པ། །དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་རྣམ་
པར་ཤེས་པའི་ཆོས་ལས་འདས། །གཉིས་མེད་ཡེ་ཤེས་བདེ་གསལ་སྟོང་ཉིད་ཚུལ་འཆང་
།སྐྱེ་འཇིག་མེད་པའི་ཁམས་གསུམ་རྣམ་པ་དང་བའི་
བ། །སངས་རྒྱས་བདེ་སྐྱོང་བདེ་གཤེགས་སྙིང་པོ་གང་ལགས་པ། །དེས་ནི་དེ་རིང་ཁྱོད་ལ་
ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་བདག་གཞན་སྔགས་དང་དེ་ཉིད་ཀྱི། །གདན་
དུ་རབ་གྲགས་རྡོ་རྗེའི་རྣལ་འབྱོར་རྣམ་ཐར་བཞི། །རྡོ་རྗེ་གདན་བཞི་བདེ་གཤེགས་སྙིང་པོ་
གང་ལགས་པ། །དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་ཕུང་
པོ་ཁམས་དང་རྣམ་བྲལ་ཞིང་། །ཕུང་པོ་གཞན་དང་ཁམས་གཞན་དམ་ པའི་ ཕུང་པོའི་
402

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
བདེ་གཤེགས་སྙིང་པོའི་བཀྲ་ཤིས།
ཁམས། །རྒྱལ་བ་ལྷ་མོ་བདེ་གཤེགས་སྙིང་པོ་གང་ལགས་པ། །དེས་ནི་དེ་རིང་ཁྱོད་ལ་ཞི་བྱེད་
བཀྲ་ཤིས་ཤོག །བཀྲ་ཤིས་གང་ཞིག་ཡུལ་དང་དབང་པོ་རྣམ་བྲལ་ཞིང་། །དབང་པོ་གཞན་
དང་ཡུལ་གཞན་དམ་པའི་དབང་པོའི་ཡུལ། །སེམས་དཔའ་སེམས་མ་བདེ་གཤེགས་སྙིང་
པོ་གང་ལགས་པ། །དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག །བཀྲ་ཤིས་གང་ཞིག་
ལས་དབང་བྱ་བ་རྣམ་བྲལ་ཞིང་། །དོན་དམ་དེ་ཉིད་ལས་ཀྱི་དབང་པོ་བྱ་བ་གཞན །ཁྲོ་བོ་
ཁྲོ་མོ་བདེ་གཤེགས་སྙིང་པོ་གང་ལགས་པ། །དེས་ནི་དེ་རིང་ཁྱོད་ལ་ཞི་བྱེད་བཀྲ་ཤིས་ཤོག །
བཀྲ་ཤིས་གང་ཞིག་སེམས་ཅན་ཀུན་ཀྱི་སྲོག་ཆེན་པོ། །བསམ་དུ་མེད་པ་ཐུགས་ཀྱི་རྡོ་རྗེ་རྡོ་
རྗེའི་དབྱིངས། །དཀྱིལ་འཁོར་ཆེན་པོའི་བདེ་གཤེགས་སྙིང་པོ་གང་ལགས་པ། །དེས་ནི་དེ་
རིང་ཁྱོད་ལ་ཞི་བྱེད་བཀྲ་ཤིས་ཤོག །བདེ་གཤེགས་སྙིང་པོའི་བཀྲ་ཤིས་ཞེས་བྱ་བ་ཐུན་
མོང་མ་ཡིན་པའི་བཀྲ་ཤིས་འདི་ནི་སྟོན་པ་དཔལ་གྱིས་བསྐུལ་ནས། ཤེས་རབ་རྒྱལ་མཚན་
དཔལ་བཟང་པོས་བསྡེབས་པའོ།། །།མངྒ་ལཾ། བྷ་ཝན་ཏུ།
{མ་དཔེ་ནི་འཛམ་ཐང་པར་མ་ཁོ་ན་ཡིན།)
403



མཁྱེན་རྟོན་པ་བཞི་ལྡན།
པོད་བཅུ་གཅིག་པ།
ལོ་གསར་པ་བཀྲ་ཤིས་པར་བྱེད་པའི་ཐབས་དང་པོ།